Futbol boʻyicha 2024-yilgi UEFA Superkubogi. 2024-yilgi UEFA Superkubogi UEFA Superkubogining 49-mavsumi. UEFA tomonidan har yili oʻtkaziladigan va Yevropaning klublar boʻyicha eng yaxshi ikki musobaqasi: UEFA Chempionlar Ligasi va UEFA Yevropa Ligasining amaldagi chempionlari oʻrtasida oʻtkaziladigan futbol oʻyini. Oʻyin 2024-yil 14-avgust kuni Varshavadagi Milliy stadionda oʻtkazilgan. Unda 2023–2024-yilgi UEFA Chempionlar Ligasi gʻolibi – Ispaniyaning „Real Madrid“ klubi va 2023–2024-yilgi UEFA Yevropa Ligasi gʻolibi boʻlgan Italiyaning „Atalanta“ klublari ishtirok etishdi. „Real Madrid“ oʻyinda 2:0 hisobida gʻalaba qozonib, oltinchi marta UEFA Superkubogini qoʻlga kiritdi. Shunday qilib, ular „Barselona“ va „Milan“ bilan birga beshta gʻalabadan iborat uch tomonlama durangni buzgan holda musobaqa tarixidagi eng muvaffaqiyatli klubga aylanishdi. Joy. Mazbon tanlovi. 2023-yil 26-sentyabr kuni Kiprning Limasol shahrida boʻlib oʻtgan UEFA Ijroiya qoʻmitasi yigʻilishida Polshaning Varshava shahridagi „Milliy“ stadioni oʻyinni oʻtkazish uchun tanlangan edi. Stadiondagi tarixiy oʻyinlardan 2012-yilgi Yevropa chempionatida A guruhining uchta oʻyini, chorak final va yarim final oʻyinlariga mezbonlik qilgan. Shuningdek stadion 2015-yilgi UEFA Yevropa ligasi finaliga mezbonlik qilgan va Polsha milliy futbol jamoasining uy uchrashuvlari uchun uy arena sifatida xizmat qilgan. Stadion UEFA tomonidan tasdiqlangan 58 826 muxlis sigʻimiga ega. Oʻyindan avval. Rasmiylar. 2024-yil 26-iyul kuni UEFA Shveysariya rasmiysi Sandro Shyarerni oʻyinga hakam etib tayinladi. SHarer 2015-yildan beri FIFA referisi boʻlib ishlaydi. U bilan birga vatandoshlari Stefan De Almeyda va Yonas Erni yordamchi hakamlar, ukrainalik Mikola Balakin esa toʻrtinchi hakam sifatida ishlaydi. Germaniyalik Bastian Dankert videoyordamchi hakam (VAR) etib saylandi, shveytsariyalik Fedayi San va Dankertning hamyurtlari Kristian Dingert VAR yordamchisi va VAR rasmiylarini qoʻllab-quvvatlamoqda. Oʻyin. Tafsilotlar. Chempionlar ligasi gʻoliblari asosit turnir gʻolibi sifatida „uy“ jamoasi sifatida belgilanadi.